Kuopion kaupunginkirjasto

Legoiltapäivät pääkirjastolla
2025-12-16 13:00 - 15:00 (Europe/Helsinki) | Pääkirjasto, Maaherrankatu 12, Kuopio, 70100, Suomi
Eikö iltapäivällä ole tekemistä? Onko läksyt jo tehty tai puhelimesta akku loppu? Ei huolta! Tule silloin pääkirjastolle Legoiltapäivään!
Legoiltapäivässä saat rakennella mitä mieli tekee tai voit myös napata legohaasteen haastehatusta!
Legoilemaan pääsee kerran kuussa tiistaisin lasten- ja nuortenosaston työpajatilassa klo 13–15:
16.9.
21.10.
18.11.
16.12.
Suositusikäraja 7+, nuoremmat täysi-ikäisen huoltajan seurassa.

Maaningan kirjaston satutuokiot
2025-12-16 10:00 - 10:30 | Maaningan kirjasto, Keskusraitti 3, Maaninka, 71750, Suomi
Maaningan kirjaston satutuokiot alle kouluikäisille kerran kuussa tiistaina klo 10.00-10.30.
Tervetuloa!
2.9. Ajetaan pyörällä!
30.9. Eläinystäviä
28.10. Sataa, sataa ropisee
25.11. Minusta tulee isona…
16.12. Joulu joutuu

Pyörön kirjaston lyhytelokuvaillat
2025-12-15 17:00 - 18:00 | Pyörön kirjasto, Jalkasenkatu 3, Kuopio, 70820, Suomi
Maksuttomat lyhytelokuvaillat
Pyörön kirjastolla ma 15.12. ja ke 17.12.
Alkaen klo 17, kesto n. 1 h.

Maanantaina 15.12.
Helsinki International Film Festival – Rakkautta & Anarkiaa: LÄHEKKÄIN – SIDE BY SIDE, kesto 63 min.
Elokuvapaketissa on kolme Rakkautta & Anarkiaa -elokuvafestivaalin Kotimaisessa kilpailussa palkittua elokuvaa, joissa ollaan kaikissa jollain tapaa lähellä toista ihmistä:

LOVETANSSIT (The Dance Roadtrip)
Ohjaaja: Sara Maaria Peltonen
Suomi, 2025, Dokumentti, 18 min, Fin/Eng, ikäraja: Sallittu

Lovetanssit on visuaalinen, immersiivinen dokumenttielokuva lavatansseista. Matka tanssipaikalle taitetaan kuusikymppisten, intohimoisten lavatanssiharrastajien Birgitan, Jounin ja Päivin kimppakyydissä. Jokainen meistä haluaa kuulua johonkin, mutta läheisyys edellyttää sitä, että uskaltaa asettaan itsensä alttiiksi torjutuksi tulemiselle.

SUKKAHOUSUT (Pantyhose)
Ohjaaja: Fabian Munsterhjelm
Suomi, 2024, Fiktio, 15 min, Fin/Eng, ikäraja: Sallittu

Pariskunta on lähdössä tärkeään juhlaan. Avaimet, puhelimet ja kutsut on mukana, mutta sukkahousuissa on reikä.

TRY ME <3
Ohjaaja: Susani Mahadura
Suomi, 2025, Fiktio, 30 min, Fin/Eng, ikäraja: Sallittu

Kolme ystävystä kokoontuu ottamaan voimaannuttavia muotokuvia – jokainen heistä on hiljattain käynyt läpi vaikean elämänvaiheen. Intiimi purkautumishetki saa yllättävän käänteen, kun yhden puhelin varastetaan, ja vauhdikkaan takaa-ajon aikana he oppivat jotain uutta itsestään ja toisistaan.

Keskiviikkona 17.12.

Suomen elokuvasäätiö: LYHYESTI SATTENKAAREN ALLA – BRIEFLY UNDER THE RAINBOW, kesto 46 min.
Suomen elokuvasäätiön Lyhytelokuvapäivää varten kuratoima queer-teemainen kolmen elokuvan paketti:

PALVELUS (Service)
Ohjaaja: Mikko Mäkelä
Suomi, 2022, Fiktio, 15 min, Fin/Eng, ikäraja: Sallittu

Asepalvelusta suorittava Niko tapaa yksin asuvan isänsä. Voiko palvelus parantaa vanhat haavat?

PARTA (Beard)
Ohjaaja: Kristiina Karsten, Otso Reunanen, Silja Salmi
Suomi, 2024, Dokumentti, 16 min, Fin/Eng, ikäraja: Sallittu

Keski-ikäinen pappi Late Mäntylä haluaa vihdoin näyttää omalta itseltään. Siihen tarvitaan parta, ja elokuvamaskeeraaja Kata Launonen on luvannut neuvoa Latea sen tekemisessä.

BLUSH – AN EXTRAORDINARY VOYAGE
Ohjaaja: Iiti Yli-Harja
Suomi, 2022, Animaatio/Dokumentti, 15 min, Fin/Eng, ikäraja: Sallittu

Palkittu dukumenttianimaatio 18-vuotiaasta suomalais-kosovolaisesta Fatusta, jolle kauppareissu on jännittävä kuin kuumatka: hän näyttäytyy julkisesti meikeissä ensimmäistä kertaa.

Taaperoiden satumuskarit
2025-12-12 10:00 - 10:30 | Pääkirjasto, Maaherrankatu 12, Kuopio, 70100, Suomi
Taaperoiden satumuskarit Kuopion pääkirjastolla jatkuvat!
Perjantaisin 22.8.| 26.9. | 31.10.| 21.11.| 12.12. klo 10 lasten- ja nuortenosaston koulutustilassa.
Satumuskari on lyhyt musiikkihetki, jossa satua väritetään musikaalisin keinoin. Satumuskarit on tarkoitettu taaperoikäisille lapsille oman aikuisen kanssa vietettäviksi. Satumuskaria pitää Savonian musiikkipedagogiikan opiskelija Mira Palkeinen.
Varaathan paikkasi ennakkoon soittamalla numeroon 044 718 2321. Mukaan mahtuu max. 10 taaperoa huoltajineen.

Satuhetket Nilsiän kirjastossa
2025-12-11 09:30 - 10:00, 2025-12-04 09:30 - 10:00 | Nilsiän kirjasto, Ukko-Paavontie 15, Nilsiä, 73300, Suomi
Tule Nilsiän kirjaston satuhetkeen, jossa pääset itse auttamaan tunnelmassa. Joskus tömistellään, toiste pompitaan tai puhalletaan tulipaloa sammuksiin. Koskaan ei tiedä mitä tarinassa voi tapahtua!
Satuhetket pidetään joka torstai klo 9.30–10. Vapaa pääsy!

Kirjandusklubi – vironkielinen etälukupiiri
2025-12-10 18:00 - 19:00 | Etäyhteydellä, Suomi
Kirjandusklubi – vironkielinen etälukupiiri
Kokoonnumme etänä Teamsissa seuraavina keskiviikkopäivinä klo 18–19:
7.1. / 4.2./ 4.3. / 1.4. / 6.5.
Osallistumislinkki ja käisteltävät teokset päivitetään erikseen kalenteriin ja Facebook-tapahtumiin ennen kutakin kokoontumiskertaa.
Ke 4.3.
Look: Tantsi tolm põrandast

Lukupiiri on vironkielinen, mutta sinun ei tarvitse osata viroa, voit tulla mukaan vain kuuntelemaankin!

Liitumine sellest lingist / Liity mukaan tästä linkistä!

Lisäinfo: Epp Tapfer, epp.tapfer[at]kuopio.fi

Lautapeli-illat 15–200-vuotiaille – Board game nights for ages 15–200
2025-12-10 15:00 - 18:30 | Pääkirjasto, Maaherrankatu 12, Kuopio, 70100, Suomi
Keväällä pääkirjastolla lautapelaillaan jälleen yhdessä!
Lautapeli-illat on tarkoitettu kaikille 15–200-vuotiaille, ja niitä pidetään kevätkaudella viisi kertaa. Pelailupaikkana pääkirjaston 2. kerros.
Voit osallistua yksin tai yhdessä kavereiden kanssa. Tutustu teemanmukaisiin peleihin tai valitse jokin muu esillä olevista peleistä. Henkilökuntaa on mukana opastamassa ja pelailemassa. Muutama kerroista on omatoiminen, jolloin ohjaajia ei ole paikalla.
Ajankohdat ja teemat:
Ke 14.1. klo 15–18.30
Matkalla maailman ympäri
Ke 11.2. klo 15–18.30
Tietovisat (ei ohjaajia)
Ke 11.3. klo 15–18.30
Maagiset maailmat
Ke 15.4. klo 15–18.30
Palkittuja pelejä (Huom! Pelailemme tällä kertaa kirjahallin tietokirjapuolella.)
Ke 20.5. klo 15–18.30
Kesä ja luonto
Tervetuloa!

Board game nights for ages 15–200
Venue: Kuopio Main Library, 2nd floor.
Come and spend a fun game night at the library in good company!
You can play the themed games or choose among other featured games. There are also staff members to guide you and play with you. See below the five upcoming board game nights to attend in the spring season (two of which are independent game nights without staff)!
Schedule and themes:
Wed 14.1. 15–18.30
Around the world

Wed 11.2. 15–18.30
Quiz games (no guiding staff)
Wed 11.3. 15–18.30
Magical worlds
Wed 15.4. 15–18.30
Award-winning games
Wed 20.5. 15–18.30
Summer and nature
Welcome!

Maaningan kirjaston lukupiiri
2025-12-10 14:30 - 15:30 | Maaningan kirjasto, Keskusraitti 3, Maaninka, 71750, Suomi
Maaningan kirjaston lukupiiri kokoontuu kevätkaudella 2026
seuraavina keskiviikkopäivinä klo 14.30:

7.1. Anna Soudakova : Varjele varjoani
4.2. Antti Tuuri: Mies kuin pantteri
11.3. Andrei Kurkov: Harmaat mehiläiset
8.4. Jouni Tossavainen: Venäjän metsästäjät
6.5. Mirjami Sirén: Kaupunki ilman koteja

Tervetuloa mukaan!

Satutunnit pääkirjastolla syksyllä 2025
2025-12-10 10:00 - 10:30, 2025-12-03 10:00 - 10:30 | Pääkirjasto, Maaherrankatu 12, Kuopio, 70100, Suomi
Pääkirjaston satutunnit pidetään keskiviikkoisin klo 10 lasten- ja nuortenosastolla.
Satutunti kestää noin puoli tuntia ja sopii parhaiten yli kolmivuotiaille.
Tervetuloa!
3.9. Päiväkotiin!
10.9. Syksyn merkkejä (tukiviitottu)
17.9. Mistä tulee hyvä mieli?
24.9. Myrskyä ja päivänpaistetta
1.10. Lelukavereita
8.10. Herkutellaan
15.10. Mummolassa
22.10. Kavereiden kanssa (tukiviitottu)
29.10. Mörköjä, haamuja ja monstereita
5.11. Monenmoisia perheitä
12.11. Nyt siivotaan! (tukiviitottu)
19.11. Hyvää syntymäpäivää, Kuopio!
26.11. Kilpa-ajot
3.12. Vanhaan aikaan
10.12. Talvimetsän taikaa (tukiviitottu)
17.12. Tonttulan väkeä
24.12. Jouluaatto, kirjasto suljettu, ei satutuntia
31.12. Tähdet ja kuu

Pyörön kirjaston satutunnit
2025-12-10 09:30 - 10:00 | Pyörön kirjasto, Jalkasenkatu 3, Kuopio, 70820, Suomi
Tervetuloa satutunneille Pyörön kirjastoon!

pe 22.8. klo 9.30 kaikki / Sanataidekoulu Aapeli
pe 29.8. klo 9.30 5-7 v.
pe 5.9. klo 9.30 3-5 v.
ke 10.9. klo 9.30 2-4 v. / Sanataidekoulu Aapeli
pe 19.9 klo 9.30 1-3 v.
pe 26.9. klo 9.30 3-5 v.
pe 3.10 klo 9.30 1-3 v. / Sanataidekoulu Aapeli
pe 10.10 klo 9.30 2-4 v.
pe 24.10 klo 9.30 5-7 v. / Sanataidekoulu Aapeli
pe 31.10. klo 9.30 1-3 v.
pe 7.11. klo 9.30 2-4 v.
pe 14.11. klo 9.30 3-5 v. / Sanataidekoulu Aapeli
pe 21.11. klo 9.30 5-7 v.
ke 10.12. klo 9.30 kaikki / Sanataidekoulu Aapeli
pe 19.12. klo 9.30 kaikki / Sanataidekoulu Aapeli

Ilmoita ryhmäsi ja tule ajoissa!
pyoro.kirjasto@kuopio.fi
0447182345

Kiertoon, käyttöön, uuteen muotoon
2025-12-09 09:00 - 2025-12-30 17:00 | Tuusniemen kirjasto, Keskitie 34-38, Tuusniemi, 71201, Suomi
Kiertoon, käyttöön, uuteen muotoon – uudelleen käyttöön tai uusiokäyttöön
Tuusniemen kirjaston joulukuun näyttelyssä on esillä Ulla-Riitta ja Kari Moilasen kierrätysmateriaaleista valmistamia esineitä.
Käsittelyyn on päättynyt vanhoja kankaita, lakanoita, pöytäliinoja, jätepaperia, nahkapaloja, messumattoja ynnä muuta.
Tervetuloa tutustumaan!

Klassinen kitara kirjastossa -kiertue syksyllä 2025
2025-12-08 17:30 - 18:30 | Pääkirjasto, Maaherrankatu 12, Kuopio, 70100, Suomi
Kitarataiteilija Mikko Siirolan konserttikiertue Pohjois-Savon alueen kirjastoissa esittelee klassisen kitaramusiikin rikasta traditiota. Soittamisen ohessa Siirola kertoo klassisen kitaran maailmasta ja myös yleisökysymykset ovat tervetulleita.
Mikko Siirola työskentelee monilla musiikin alueilla klassisesta musiikista väkevään avantgardeen ja tekee aktiivista yhteistyötä eri taiteenalojen ammattilaisten kanssa. Siirola toimii myös kitaransoiton opettajana. Taiteen edistämiskeskus on tukenut kiertueen toteuttamista.

Kuopion kirjastojen kitarakiertuetapahtumat ovat osa Meidän Kuopio -pop-up-festivaalia ja kirjaston Kuopio250-juhlavuoden ohjelmistoa.

Kuopion kirjastojen esitykset:

30.9. Pyörön kirjasto klo 17.30
2.10. Nilsiän kirjasto klo 13
3.10. Puijonlaakson kirjasto klo 10
6.10. Pyörön kirjasto klo 17.30
7.10. Jynkän kirjasto klo 12
9.10. Kaavin kirjasto klo 12
13.10. Maaningan kirjasto klo 17
15.10. Jynkän kirjasto klo 17.30
16.10. Neulamäen kirjasto klo 17.30
21.10. Kuopion pääkirjaston ylälava klo 17.30
8.12. Kuopion pääkirjaston ylälava klo 17.30

Lisätietoja Mikko Siirolasta: https://mikkosiirola.fi

Kiertueen muut esityspaikat ovat:
5.9. Lapinlahti klo 19.30, 11.9. Varpaisjärvi klo 15.30, 22.9. Kiuruvesi klo 17, 23.9. Rautavaara (valtuustosali) klo 16.30, 25.9. Vesanto klo 18, 29.9. Varkaus klo 17.30, 20.10. Leppävirta klo 17, 23.10. Siilinjärvi klo 17.30 ja 30.10. Suonenjoki (Kellarikalleria) klo 18.

Mikko Siirola. – Kuva: Elisa Hyvärinen

Jouluinen muskari Nilsiän kirjastossa
2025-12-08 12:00 - 12:30 | Nilsiän kirjasto, Ukko-Paavontie 15, Nilsiä, 73300, Suomi
Tule mukaan kolmen tomeran tontun musiikkimatkalle!
Jouluinen muskari Nilsiän kirjastolla ma 8.12.2025 klo 12–12.30 sopii kaikille vauvasta vaariin.
Tervetuloa!

Modernismin synty -työnäyttely
2025-12-08 09:00 - 2025-12-13 15:30 | Pääkirjasto, Maaherrankatu 12, Kuopio, 70100, Suomi
Modernismin synty -näyttelyssä esillä Kuopion Muotoiluakatemian oppilastöitä.
Tervetuloa tutustumaan!

Jynkän kirjaston satutunnit
2025-12-05 09:30 - 10:00 | Jynkän kirjasto, Maitotie 2, Kuopio, 70780, Suomi
Tervetuloa Jynkän kirjaston satutunneille!
pe 5.9. klo 9.30 Sanataidekoulu Aapeli
pe 10.10 klo 9.30 Sanataidekoulu Aapeli
pe 24.10 klo 9.30
pe 7.11. klo 9.30 Sanataidekoulu Aapeli
pe 5.12. klo 9.30 Sanataidekoulu Aapeli

Svenska klubben
2025-12-04 17:00 - 18:00 | Pääkirjasto, Maaherrankatu 12, Kuopio, 70100, Suomi
Haluaisitko puhua ruotsia, mutta et tiedä kenen kanssa?
Tule mukaan matalan kynnyksen ruotsinkieliseen keskustelukerhoon pääkirjastolla. Olet tervetullut kielitaidosta riippumatta!
Kokoonnumme pääkirjaston Kohtaamo-tilassa klo 17 seuraavina päivinä:
ke 14.1. | to 5.2. | ke 25.2. | to 19.3. | to 9.4. | ke 29.4. | ke 20.5.
Yhteistyössä mukana Kuopion Pohjola-Norden.

Riistaveden kirjaston lukupiiri
2025-12-04 10:00 - 11:00 | Riistaveden kirjasto, Koulutie 12 B, Riistavesi, 71160
Riistaveden kirjaston lukupiiri kokoontuu kevätkaudella 2026 seuraavina torstaipäivinä klo 10:

8.1. Marja-Leena Lempinen: Naisten taivas
5.2. Merja Mäki: Ennen lintuja
5.3. Lucy Clarke: Vaellus
9.4. Marjo Heiskanen: Magdan aaria
7.5. oma vapaavalintainen kirja

Tervetuloa mukaan!

Vehmersalmen kirjaston neulelukupiiri
2025-12-03 17:00 - 18:00 | Vehmersalmen kirjasto, Vehmersalmenkatu 27, Kuopio, 71310, Suomi
Keskustelua luetuista kirjoista käsityön kanssa tai ilman
seuraavina keskiviikkopäivinä klo 17 alkaen:

7.1. Moa Herngren: Ruotsalainen avioero
4.2. Lotta Stenroos: Jossain on aina päivä
11.3. Riikka Pulkkinen: Viimeinen yhteinen leikki
8.4. Jenni Linturi: Äärimmäisellä laidalla
6.5. Kristiina Vuori: Pihlajanmarjat

Tervetuloa mukaan!

OMPELUSEURAT: Korjaa joululahjaksi & tanssitaiteilija Outi Markkula
2025-12-03 14:00 - 18:30 | Kuopion museo
Ke 3.12. klo 14–18.30 Kuopion museon monitoimitila, vapaa pääsy:
OMPELUSEURAT: Korjaa joululahjaksi & tanssitaiteilija Outi Markkula
Kartoita läheisten korjaustarpeet ja tule salaisiin korjaushommiin. Vietetään yhdessä aikaa kuluttamisen sijaan korjaten ja opitaan toisiltamme. Korjaa joululahjaksi kumppanille lempitakin rikkinäinen vetoketju, paikkaa lapselle lempilapaset uudelleen käyttöön jne. Teemasta riippumatta voit tulla kaikenlaisten korjaustöiden kanssa. Korjausaktiivit neuvovat korjaamisen alkuun.
Pajaan saa tulla ilman ennakkoilmoittautumista oman aikataulun mukaan. Paikan päältä löytyy ompelukoneita ja korjaamiseen paikkakankaita, lankoja ja hyvässä lykyssä vaikka kierrätetty vetoketju. Voit tuoda käyttöön ja kiertoon myös omia materiaaleja.
Tervetuloa kuulemaan tanssia elämän musiikkina! Illan esiintyjä tanssitaiteilija Outi Markkula työskentelee musiikin ja tanssin syvän yhteyden äärellä luonnosmaisessa esityksessä. Esitysaika klo 17.30.
Tapahtumassa ja sen jälkeen pääkirjastolla on esillä pieni näyttely korjausteemaan liittyviä kirjoja. Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta.
Korjaaminen on arjen juhlaa! Tapahtuma osa Kuopio250-ohjelmistoa ja saanut juhlavuoden tuotantotukea. Yhteistyössä Jätekukko, Kuopion museo, Kuopion kaupunginkirjasto, Elävä säätiö ja ITAK
Ohjelmamuutokset ja täydennykset mahdollisia. Lisätietoja OMPELUSEURAT-Instagramista.
——————————————————
OMPELUSEURAT-korjauspajat Kuopion museolla syyskaudella 2025:
Luomme museolle korjausolohuoneen, jonne jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Lisäksi jokaiselle kerralle on koottu kirjaston kirjavinkkejä. Korjauspaja avoinna klo 14–18.30 monitoimitilassa / aulassa, esitysaika pääsääntöisesti klo 17.30. Tapahtumiin on vapaa pääsy. Ohjelmamuutokset ja täydennykset mahdollisia.
Ke 13.8. Lakanoiden korjaus & Yellow Room
Ke 10.9. Neuleiden korjaus käsin & Tanssitupa
Ke 8.10. Housujen taskut ja lahkeet & Humppaklovni
Ke 5.11. Talvivaatteiden kunnostus & muusikko Anna Voutilainen-Veijonen
Ke 3.12. Korjaa joululahjaksi & tanssitaiteilija Outi Markkula

Ajatuksia ajasta -keskustelutilaisuudet
2025-12-03 10:00 - 11:00 | Jynkän kirjasto, Maitotie 2, Kuopio, 70780, Suomi
Kaikille avoimet Ajatuksia ajasta -keskustelutilaisuudet Jynkän kirjastossa seuraavina keskiviikkopäivinä alkaen klo 10:

14.1.
11.2.
11.3.
15.4.

Tervetuloa mukaan!

Karjalan kielen viikon vieraana Finlandia-ehdokas Riko Saatsi
2025-12-02 17:00 - 18:00 | Pääkirjasto, Maaherrankatu 12, Kuopio, 70100, Suomi
Finlandia-ehdokas Riko Saatsi vierailulla
ti 2.12. klo 17 pääkirjaston ylälavalla
Teatteriohjaaja ja kirjailija Riko Saatsin esikoisromaani Yönistujat kertoo väkevästi rajakarjalaisesta evakkoperheestä, joka 50-luvun Suomessa joutuu häpeilemään kieltään, tapojaan ja uskontoaan. Anneli Lujanen haastattelee Saatsia siitä, miten kirja sai alkunsa, miksi se on kirjoitettu osin myös karjalaksi ja miksi aihe on ajankohtainen juuri nyt.
Tapahtuma on osa Kuopio250-juhlavuoden ohjelmistoa ja se on saanut juhlavuoden tuotantotukea. Yhteistyössä Karjalazet Akkazet, Manssilan nuorisoseura Rajakivi ry ja Salmi-säätiö.
Kuva: Liisa Valonen

Jynkän kirjaston lukupiiri
2025-12-02 16:00 - 17:30 | Jynkän kirjasto, Maitotie 2, Kuopio, 70780, Suomi
Kokoonnumme seuraavina tiistaipäivinä klo 16:

15.9.
Hannu Salmi: Frans Leijon : kuurosokean ihmeellinen elämä
13.10.
Elin Anna Labba: Älä mene mereen
8.12.
Alia Trabucco Zerán: Puhdas

Tervetuloa mukaan!

Koko perheen joulutapahtuma Juankosken kirjastossa
2025-12-02 14:00 - 16:00 | Juankosken kirjasto, Juankoskentie 26, Juankoski, 73500, Suomi
Koko perheen joulutapahtuma Juankosken kirjastossa tiistaina 2.12.2025 klo 14–16.

Vietetään yhdessä jouluinen iltapäivä. Tapahtuma on kaikille avoin ja maksuton. Lämpimästi tervetuloa mukaan!

Ohjelmassa

Glögitarjoilu klo 14 alkaen
Bingo klo 15 alkaen

Lisäksi

Helmikorujen askartelua ja runokorttityöpaja
Suklaahahmojen etsintää
Jouluisia kirjavinkkejä

Tapahtuman järjestää Kuopion kaupunki yhteistyössä Juankosken kirjaston kanssa.

OMPELUSEURAT: Korjataan tämä & tanssitaiteilija Outi Markkula
2025-12-01 17:00 - 19:00 | Nilsiän kirjasto, Ukko-Paavontie 15, Nilsiä, 73300, Suomi
Ma 1.12. klo 17–19 Nilsiän kirjasto, vapaa pääsy:

Tule mukaan korjaamaan rikkinäisiä tekstiilejä, oppimaan ja jakamaan taitoja! Korjaamisen ohessa voit nauttia tanssitaiteilija Outi Markkulan esityksestä. Ompeluseurat-korjausaktiivit paikalla neuvomassa. Tarjolla myös korjausmateriaaleja poistotekstiileistä.

Korjaaminen on arjen juhlaa! Tapahtuma osa Kuopio250-ohjelmistoa ja saanut juhlavuoden tuotantotukea. Yhteistyössä Jätekukko, Kuopion museo, Kuopion kaupunginkirjasto, Elävä säätiö ja ITAK

Ihana seurustelu – ilman pelkoa -näyttelyn avajaiset
2025-12-01 17:00 - 18:00 | Pääkirjasto, Maaherrankatu 12, Kuopio, 70100, Suomi
Ma 1.12. klo 17 pääkirjaston ylälavalla

Tervetuloa kuopiolaisten yläkoululaisten ja lukiolaisten kuva- ja sanataidenäyttelyn Ihana seurustelu – ilman pelkoa avajaisiin!
Näyttely on tehty yhteistyössä neljän tyttöjen ja naisten oikeuksia edistävän yhdistyksen Zonta-kerho Kuopion, Soroptimist International Kuopion, Inner Wheel Kuopion sekä Kuopion Ensikotiyhdistyksen kesken.
Avajaisissa luvassa nuorten näkemyksiä, asiantuntijoiden puheenvuoroja sekä musiikkiesityksiä. Tapahtuma on saanut tukea Pohjois-Savon Osuuspankilta.

Ihana seurustelu – ilman pelkoa
2025-12-01 09:00 - 2025-12-05 15:00 | Pääkirjasto, Maaherrankatu 12, Kuopio, 70100, Suomi
Ihana seurustelu – ilman pelkoa on kuopiolaisten yläkoululaisten ja lukiolaisten kuva- ja sanataidenäyttely.
Sen ovat yhteistyössä koonneet Tyttöjen ja naisten oikeuksia edistävät yhdistykset Zonta-kerho Kuopio, Soroptimist International Kuopio, Inner Wheel Kuopio ja Kuopion Ensikotiyhdistys. Näyttely liittyy YK:n asettaman kansainväliseen naisiin kohdistuvan väkivallan vastustamisen päivään 25.11.
Huom!
Ma 1.12. klo 17 pääkirjaston ylälavalla näyttelyn avajaistilaisuus.

Tervetuloa!

Kantin tonttusuunnistus
2025-12-01 08:00 - 2026-01-03 15:30 | Pääkirjasto, Maaherrankatu 12, Kuopio, 70100, Suomi
Kuopion pääkirjaston ja Kuopion museon tiloissa piilottelee joulukuussa tonttuovia!
Ovien takaa löytyvät tiedonmurut ja kirjavinkit kertovat, kuinka Taavestiina-tonttu ystävineen ratkaisee jouluisen pulmansa.
Suunnistus on suoritettavissa kirjaston ja museon aukioloaikoina
ma 1.12.2025 – la 3.1.2026.
Se on kaikille ilmainen.
Aloitus pääkirjaston lasten- ja nuortenosastolta.

Kantin tonttuvisa
2025-12-01 08:00 - 2025-12-17 23:59 | Pääkirjasto, Maaherrankatu 12, Kuopio, 70100, Suomi
Vilahtiko ikkunassa punainen hiippalakki? Ei ihme! Tähän aikaan vuodesta tontut suorittavat tehovalvontaa. Kuinka hyvin sinä tunnet jouluiset hiipparit?
Kantin jouluvisassa testataan tänä vuonna tonttutietoja. Voit osallistua Kuopion pääkirjaston ja Kuopion museon visaan 1.–17.12.2025. Visailupisteitä löytyy Kuopion kaupungin museoista ja kirjastoista sekä visaan voi vastata myös verkossa: Kantin tonttuvisa 2025
Yhteystiedot jättävien vastaajien kesken arvotaan tonttujen omin pienin kätösin valitsemia palkintoja. Voittajiin ollaan yhteydessä visan päättymisen jälkeen ja palkinnot tulee noutaa Kuopion kaupunginkirjaston tai Kuopion museon toimipisteistä.
Tervetuloa visailemaan!

Tonttuvisan ovat tehneet yhteistyössä Kuopion pääkirjasto ja Kuopion museo.
#tietovisat #jouluvisat #KantinTonttuvisa #joulu #joulutietämys #tontut
